กรมส่งเสริมการเกษตรแนะแนวทางการขอรับความช่วยเหลือของเกษตรกรผู้ประสบภัยพิบัติ (ด้านพืช) กรณีพายุโซนร้อนปาบึก
กรมส่งเสริมการเกษตรแนะแนวทางการขอรับความช่วยเหลือของเกษตรกรผู้ประสบภัยพิบัติ (ด้านพืช) กรณีพายุโซนร้อนปาบึก เกษตรกรต้องขึ้นทะเบียนเกษตรกรกับกรมส่งเสริมการเกษตรแล้วเท่านั้นนายสำราญ สาราบรรณ์ อธิบดีกรมส่งเสริมการเกษตร เปิดเผยถึงแนวทางการแจ้งขอรับความช่วยเหลือของเกษตรกรผู้ประสบภัยพิบัติ (ด้านพืช) กรณีพายุโซนร้อนปาบึก ว่า เกษตรกรสามารถยื่นแบบแสดงความจำนงขอรับความช่วยเหลือ(กษ 01) ได้ที่สำนักงานเกษตรอำเภอในพื้นที่ใกล้บ้าน โดยมีหลักเกณฑ์การให้ความช่วยเหลือ 3 ประการ คือพื้นที่ความเสียหายต้องอยู่ในพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉินและเกษตรกรต้องขึ้นทะเบียนเกษตรกรกับกรมส่งเสริมการเกษตรแล้วเท่านั้น และประการสุดท้ายคือต้องแจ้งความเสียหาย ณ สำนักงานเกษตรอำเภอที่เป็นที่ตั้งของแปลงที่ได้รับความเสียหาย สำหรับการให้ความช่วยเหลือกรณีที่เพาะปลูก มีพืชตายหรือเสียหายสิ้นเชิงให้ช่วยเหลือตามจำนวนพื้นที่เสียหายจริงครั้งละไม่เกิน 30 ไร่ ในอัตรา ข้าวไร่ละ 1,113 บาท พืชไร่ไร่ละ 1,148 บาท และ พืชสวนไร่ละ 1,690 บาท ทั้งนี้ ในกรณีผู้ปลูกข้าวที่ได้รับความเสียหายจะได้รับค่าสินไหมทดแทนจากโครงการประกันข้าวนาปี ปีการผลิต 2561 ไร่ละ 1,260 บาท